I 1905 forsøkte en amban å gripe inn i de lamaistiske klostrenes autonomi i Øst-Tibet. Fra klosteret Bathang ble de fleste munkene drevet bort, og det ble forbudt å ta inn nye munker. Dette førte til blodige uroligheter. Dermed kom general Zhao Erfeng på banen. I 1906 sendte han sine tropper inn i en rekke klostre; de ble plyndret og noen steder ble munkene slaktet ned. På denne måten ble han meget forhatt i hele Tibet.